**714/2012. (XII.10.) számú határozat:**

**- A Bp. Főv. VII. ker. Kazinczy u. 21.szám alatti ingatlan hátsó épületének üzemeltetése -**

*(13 igen, 0 nem, 1 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzata az alábbi lényeges feltételekkel pályázatot ír ki a 34282 helyrajzi számú, természetben a Bp. Főv. VII. ker. Kazinczy u. 21. szám alatti ingatlanon található, a jelen határozat mellékletét képező vázrajzon „C” betűvel jelölt épülete kulturális célú üzemeltetésére, fenntartására, bérbeadására:

* A bérlet/üzemeltetés időtartama: határozott idő, 10 év, amely a határozott 10 év leteltkor a bérlő egyoldalú nyilatkozata alapján további 5 év határozott időtartammal meghosszabbításra kerül;
* A bérleti díj legfeljebb 50%-áig beszámítható az épület funkcionális használata szempontjából értéknövelő beruházások költsége;

- A pályázónak kötelezettséget kell vállalnia az alábbiak megvalósítására:

- Civil ernyő funkció,

- Lokális, nemzeti, és multikulturális értékközvetítő, - őrző, - alkotó funkció,

- Agora funkció és kulturális befogadó hely (culture reception welcoming),

- Host &catering trade – vendéglátó funkció,

- Kulturális örökségvédő funkció,

- Szórakoztató, szórakozva művelődést segítő funkció,

- Kulturális és szabadidős szolgáltatásokat nyújtó funkció.

- Esztétikai, ízlésformáló, művészeti nevelő funkció,

- Korosztály-specifikus kultúra közvetítő funkció.

- Műhely nagyterem megvalósítása, ezen belül:

- Kiállítótér,

- Színházterem,

- Táncház,

- Konferenciaterem,

- Oktatóterem,

- Filmklub,

- Festőfal,

- Műhely stúdió kisterem

- Mobil munkaállomás,

- Hangstúdió,

- Műhelykonyha, főzőállomás.

- Erzsébetváros Önkormányzata, illetve a Polgármesteri Hivatal részére évente meghatározott alkalommal az épületben helyszín biztosítását az alábbi célokra:

- Családi és nyugdíjas nap,

- Ünnepi rendezvények tartása,

- Konferenciaterem,

- Karrier tanácsadás,

- Kerületi civil szervezetek befogadása.

- A pályázó egyéb, az épület alapfunkciójába illeszkedő (kulturális tevékenység végzésére, illetve szolgáltatás ellátására tehet ajánlatot.

- A pályázónak kötelezettséget kell vállalnia arra, hogy az épületnek az Erzsébetváros Önkormányzat által felújított részét legkésőbb 2013. április 30. napján a a **KMOP-5.2.2/B-2f-2009-0007** projektben meghatározott funkciók működtetését megkezdi.

- A pályázónak kötelezettséget kell vállalnia arra, hogy az épületen saját költségén elvégzi a teljes épület kulturális célú használatához, a pályázati kiírásban meghatározott funkciók működéséhez az Erzsébetváros Önkormányzata által elvégzett beruházásokon kívül szükséges beruházásokat oly módon, hogy a teljes épületben legkésőbb 2013. szeptember 30. napjáig megkezdik a megjelölt funkciók működése.

A beruházásokkal kapcsolatosan szükséges engedélyeztetési eljárás, illetve minden más szükséges ügyintézés a bérlő/üzemeltető feladata.

- A pályázónak kötelezettséget kell vállalnia az épületnek kulturális, a pályázati kiírásban meghatározott, a **KMOP-5.2.2/B-2f-2009-0007** jelű pályázatban foglaltaknak megfelelő célú üzemeltetésére legalább 2018. december 31. napjáig.

- A bérlő/üzemeltető által elvégzett beruházások nem eredményezhetnek az ingatlan tulajdonjogában semmilyen változást.

- A pályázat nyertese az az ajánlattevő, aki/amely a **KMOP-5.2.2/B-2f-2009-0007** jelű pályázat szempontjából az Önkormányzat számára az összességében legkedvezőbb ajánlatot teszi.

**Felelős:** Vattamány Zsolt polgármester

**Határidő:** azonnal

**2.**

A Képviselő-testület felhatalmazza a Pénzügyi és Kerületfejlesztési Bizottságot, arra, hogy döntsön a jelen határozat 1. pontja szerinti pályázat kiírásáról, a pályázat nyertesének személyéről és a pályázat nyertesével kötendő bérleti/üzemeltetési szerződés jóváhagyásáról, továbbá annak a későbbiekben esetlegesen szükségessé váló módosításairól.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*